A 2010. évi nyári ifjúsági olimpiai játékokon kajak egyesben aranyérmet szerzett. A 2011-es ifjúsági világbajnokságon kettes 200 méteren (Hérics Dávid) első, egyes 200 méteren második, egyes 500 méteren harmadik helyezést ért el. A 2011-es szegedi felnőtt világbajnokságon váltóban nyolcadik helyen végzett (Dudás Miklós, Gyertyános Gergely, Kadler Viktor). A 2012-es ifjúsági Eb-n egyes 200 és 500 méteren valamint kettes 200 méteren (Gellai Tamás) is aranyérmet szerzett.